# name
Valoració de les demandes de càrrega externa i interna en l’hoquei patins

# metadata.dc.contributor.other[].value
Institut Nacional d'Educació Física de Catalunya (Barcelona)

# metadata.dc.description.abstract[].value
[cat] Aquesta tesi té com a objectiu principal analitzar la càrrega externa i interna en l'hoquei patins d'elit i explorar les seves aplicacions pràctiques. L'hoquei patins és un esport exigent físicament i comprendre les demandes associades al joc és crucial per a l'optimització de l'entrenament i el rendiment dels jugadors. Aquesta tesi s'enfoca en la quantificació de la càrrega externa (variables relacionades amb el treball realitzat pels jugadors) i interna (resposta fisiològica i perceptual dels jugadors) per proporcionar una visió completa de les demandes físiques del joc. Per aconseguir aquest objectiu, es van realitzar diversos estudis en un equip d'hoquei patins d'elit. Es van recollir dades de càrrega externa mitjançant sistemes de seguiment LPS i acceleròmetres, així com dades de càrrega interna a través de la percepció subjectiva de l'esforç i altres mesures fisiològiques. Aquesta combinació de mètodes va permetre una anàlisi detallada de les demandes físiques dels jugadors en diferents contextos de joc i entrenament.

Els resultats d'aquesta investigació han revelat que no hi ha diferències significatives en les variables de càrrega externa entre les posicions d'exterior i interior en partits oficials. A més, s’han proporcionat referències de volums i intensitats d'entrenament descobrint una tendència a reduir tant càrrega interna com externa a mesura que s’apropa el dia de partit. La repetició d'escenaris de diferent intensitat s’ha pogut identificar com una mètrica valuosa per controlar la càrrega externa durant el cicle d'entrenament i permetre una comparació efectiva amb les demandes dels partits. A més, s’ha evidenciat que la reducció de l'espai de joc en els partits d'entrenament no només redueix la distància recorreguda pels jugadors, sinó que també manté les demandes d'acceleracions i desacceleracions al mateix nivell que en un partit a pista completa.

Les troballes d'aquesta tesi tenen implicacions importants per als entrenadors i preparadors físics. En conclusió, aquesta tesi proporciona una comprensió més profunda de la càrrega externa i interna en l'hoquei patins d'elit i intenta oferir també una orientació pràctica. L'anàlisi de la càrrega externa i interna és fonamental per a l'adequació dels programes d'entrenament i la optimització del rendiment. Finalment, el nostre treball aporta noves evidències científiques que contribueixen a la millora del rendiment en l'hoquei patins d'elit.

# metadata.dc.description.abstract[].value
[eng] This thesis aims to analyze the external and internal load in elite rink hockey and explore its practical applications. Rink hockey is a physically demanding sport, and understanding the demands associated with the game is crucial for optimizing training and player performance. The thesis focuses on quantifying the external load (variables related to the work performed by the players) and internal load (physiological and perceptual response of the players) to provide a comprehensive understanding of the physical demands of the game. To achieve this objective, several studies were conducted on an elite roller hockey team. External load data were collected using LPS tracking systems and accelerometers, while internal load data were obtained through subjective ratings of perceived exertion and other physiological measures. This combination of methods allowed for a detailed analysis of the players' physical demands in different game and training contexts.

The results of this research revealed no significant differences in external load variables between the interior and exterior player positions in official matches. Additionally, references for training volumes and intensities were provided, showing a tendency to reduce both internal and external load as the match day approached. The repetition of different intensity scenarios was identified as a valuable metric for monitoring external load during the training cycle and enabling effective comparison with match demands. Furthermore, it was found that reducing the playing space in training matches not only reduced the distance covered by the players but also maintained acceleration and deceleration demands at the same level as in full-court matches.

These findings have important implications for coaches and sport scientists. In conclusion, this thesis provides a deeper understanding of the external and internal load in rink hockey and offers practical guidance. Analyzing external and internal load is crucial for adapting training programs and optimizing performance. Our work presents new scientific evidence that contributes to the improvement of performance in elite rink hockey.

# metadata.dc.rights[].value
cc by-nc-nd (c) Fernández Raventós, Daniel, 2024

# metadata.dc.source[].value
Tesis Doctorals - Institut Nacional d'Educació Física de Catalunya (INEFC) - Barcelona

# metadata.dc.title[].value
Valoració de les demandes de càrrega externa i interna en l’hoquei patins